|  |
| --- |
| +\*xfs\*pvs\*lsu\*cvA\*xBj\*qkc\*oEa\*osi\*ckc\*wub\*pBk\*- +\*yqw\*ttx\*yhn\*xcC\*yni\*krn\*BjC\*tig\*xnc\*jus\*zew\*- +\*eDs\*lyd\*lyd\*lyd\*lyd\*hty\*jas\*iBa\*DvD\*jqB\*zfE\*- +\*ftw\*wyd\*Etk\*Eii\*vqD\*lbj\*lst\*xyu\*aji\*Dac\*onA\*- +\*ftA\*ydr\*jow\*Djl\*yqb\*skh\*bxr\*krn\*FyD\*xra\*uws\*- +\*xjq\*ozl\*Bua\*BxB\*kyn\*rmg\*rfk\*tyq\*Bnj\*ljt\*uzq\*- |

|  |
| --- |
|  |

**grb_3d_za_doc.gif**

**REPUBLIKA HRVATSKA  
 KRAPINSKO-ZAGORSKA ŽUPANIJA**

# **Ž U P A N**

# **KLASA:** 311-01/24-01/63

**URBROJ:** 2140-02-24-6

Krapina, 30. travanj 2024.

Temeljem članka 10. Pravilnika za dodjelu potpora tradicijskim i umjetničkim obrtima Krapinsko-zagorske županije (“Službeni glasnik Krapinsko-zagorske županije broj 14/22.”)., Izmjene Pravilnika za dodjelu potpora tradicijskim i umjetničkim obrtima Krapinsko-zagorske županije (“Službeni glasnik Krapinsko-zagorske županije broj 13/24.”), te članka 32. Statuta Krapinsko-zagorske županije (“Službeni glasnik Krapinsko-zagorske županije”, broj 13/01, 5/06, 11/06, 14/09, 11/13, 13/18, 5/20, 10/21 i 15/21 – pročišćeni tekst), Župan Krapinsko-zagorske županije raspisuje

**NATJEČAJ  
za dodjelu potpora tradicijskim i umjetničkim obrtima na području Krapinsko-zagorske županije u 2024. godini**

**1.PREDMET NATJEČAJA**

Predmet Natječaja je dodjela potpore tradicijskim i umjetničkim obrtima temeljem Pravilnika za dodjelu potpora tradicijskim i umjetničkim obrtima na području Krapinsko-zagorske županije, (“Službeni glasnik Krapinsko-zagorske županije” 14/22.) i Izmjene Pravilnika za dodjelu potpora tradicijskim i umjetničkim obrtima na području Krapinsko-zagorske županije, (“Službeni glasnik Krapinsko-zagorske županije” 13/24.).

**2. KORISNICI POTPORE**

Korisnici potpore su:

* obrti koji obavljaju djelatnost na tradicijski način uporabom tradicijskih materijala i tehnologija, sukladno Pravilniku o tradicijskim, odnosno umjetničkim obrtima („Narodne novine“, broj 112/07).
* registrirani i posluju najmanje tri mjeseca prije podnošenja zahtjeva za dodjelu bespovratne potpore za tradicijske i umjetničke obrte temeljem natječaja Krapinsko-zagorske županije ,
* koji su pozitivno poslovali u prethodnoj godini,
* imaju podmirene obveze prema državi i zaposlenicima,
* koji su namjenski opravdali bespovratna sredstva dobivena od strane Krapinsko-zagorske županije u prethodnom periodu.

Potpore po ovom Pravilniku odobravaju se obrtnicima za obavljanje slijedećih pretežitih djelatnosti:

|  |  |  |
| --- | --- | --- |
| **NKD**  **2007.** | **Pretežita djelatnost prema NKD 2007.** | **Tradicijska djelatnost** |
| 16.24 | Proizvodnja bačva | Bačvar |
| 24.44 | Proizvodnja bakra | Bakrokotlar |
| 10.89  32.99 | Proizvodnja ostalih prehrambenih proizvoda  Ostala prerađivačka industrija | Licitar |
| 32.12 | Proizvodnja nakita i srodnih proizvoda | Zlatar |
| 25.50 | Kovanje, prešanje, štancanje i valjanje metala | Kovač |
| 23.41 | Proizvodnja keramičkih proizvoda za kućanstvo i ukrasnih predmeta | Lončar |
| 23.49 | Proizvodnja ostalih proizvoda od keramike | Keramičar |
| 27.52 | Proizvodnja neelektričnih aparata za kućanstvo: peći i kamina | Pečar-keramičar  – izrada krušne peći |
| 30.99 | Proizvodnja vozila koje vuku životinje | Kolar |
| 16.29 | Proizvodnja ostalih proizvoda od drva, proizvoda od pluta, slame i pletarskih materijala | Sitar |
| 24.5 | Lijevanje metala | Ljevač |
| 95.24 | Popravak i restauriranje namještaja i pokućstva | Stolar koji se isključivo bavi restauriranjem |
| 16.29 | Proizvodnja ostalih proizvoda od drva, proizvoda od pluta, slame i pletarskih materijala | Model-stolar |
| 25.40  32.99  33.11  47.70 | Proizvodnja oružja i streljiva  Ostala prerađivačka industrija  Popravak proizvoda od metala  Trgovina na malo ostalom robom u specijaliziranim prodavaonicama | Puškar-graver |
| 16.29 | Proizvodnja košarskih i pletarskih predmeta | Košar  Pletar |
| 15.12 | Proizvodnja putnih i ručnih torbi i sl., sedlarskih i remenarskih proizvoda | Torbar, remenar, rukavičar |
| 15.20 | Proizvodnja obuće | Postolar |
| 10.72  10.89 | Proizvodnja dvopeka, keksa i srodnih proizvoda; proizvodnja trajnih peciva, slastičarskih proizvoda i kolača  Proizvodnja ostalih prehrambenih proizvoda | Medičar |
| 32.99 | Ostala prerađivačka industrija | Svjećar |
| 13.20 | Tkanje tekstila | Tkalac na tkalačkom stanu |
| 13.94 | Proizvodnja užadi | Užar |
| 14.19 | Proizvodnja šešira i kapa | Kitničar |
| 32.20 | Proizvodnja glazbenih instrumenata | Glazbalar |
| 32.99  47.75  47.78 | Ostala prerađivačka industrija  Trgovina na malo kozmetičkim i toaletnim proizvodima u specijaliziranim prodavaonicama  Ostala trgovina na malo novom robom u specijaliziranim prodavaonicama | Vlasuljar |
| 14.19. | Proizvodnja ostale odjeće i pribora za odjeću | Klobučar |
| 81.2 | Djelatnosti čišćenja | Dimnjačar |
| 32.99  47.78  95.29 | Ostala prerađivačka industrija  Ostala trgovina na malo novom robom u specijaliziranim prodavaonicama  Popravak ostalih predmeta za osobnu uporabu i kućanstvo | Kišobranar |
| 14.20 | Proizvodnja proizvoda od krzna | Krznar |
| 96.09 | Ostale osobne uslužne djelatnosti | Pismoslikar |
| 23.13 | Proizvodnja šupljeg stakla | Staklopuhački |
| 43.91 | Radovi na krovištu | Krovopokrivač slam**n**atih krovova |
| 26.52  95.25 | Proizvodnja satova  Popravak satova i nakita | Urar |
| 13.92 | Proizvodnja gotovih tekstilnih proizvoda, osim odjeće | Poplunar |
| 16.29  32.40 | Proizvodnja ukrasa od drva  Proizvodnja igara i igračaka | Lutkar |
| 14.13 | Proizvodnja ostale vanjske odjeće | Šivanje po mjeri |
| 10.61 | Proizvodnja mlinarskih proizvoda | Mlinar |
| 43.3 | Samo oni građevinarski obrti koji posjeduje dopuštenje Ministarstva kulture RH za obavljanje poslova na zaštiti i očuvanju nepokretnih kulturnih dobara u smislu izvođenja obrtničkih radova | Građevinarski obrt |
| 95.23 | Popravak obuće i proizvoda od kože | Postolar |
| 23.19 | Proizvodnja i obrada ostalog stakla uključujući tehničku robu od stakla – brušenje stakla, pjeskarenje stakla | Staklar |

**3.NAMJENA POTPORE**

Potpore se odobravaju za:

* kupnju strojeva, opreme, alata i inventara za obavljanje osnovne djelatnosti,
* poboljšanje uvjeta rada radionice (financiranje plaća, financiranje režijskih troškova i ostalih osnovnih troškova poslovanja tzv. hladni pogon, zakup poslovnog prostora, knjigovodstvene usluge, nabava sirovina, podmirenje obveza prema dobavljačima i ostalih troškova tekućeg poslovanja),
* uređenje poslovnog prostora (građevinski, instalacijski radovi, unutrašnje uređenje i opremanje-uredski namještaj),
* izlaganje na specijaliziranim sajmovima,
* izradu promidžbenog materijala,
* stručno osposobljavanje vlasnika i zaposlenih u obrtu,
* ishođenje uvjerenja o stjecanju statusa tradicijskog/umjetničkog obrta Hrvatske obrtničke komore.

Potpore se ne mogu koristi za:

* za kupnju prometnih sredstava,
* porez na dodanu vrijednost, troškove carine, plaćanje kreditnih obveza prema dobavljačima, uvozne pristojbe i druge naknade,
* troškove opreme, usluga i radova koje isporučuju ili obavljaju partnerski povezani subjekti s podnositeljem prijave,
* potrošni materijal (kancelarijski materijal, sredstva za čišćenje i sl.).

Porez na dodanu vrijednost te sve ostale zakonom regulirane pristojbe se smatraju neprihvatljivim troškom.

**4.IZNOS POTPORE**

Iznos pojedinačne potpore izračunava se na način da se odobrava 80 % od traženih troškova ili maksimalni iznos do 1.500,00 EUR za:

* kupnju strojeva,opreme, alata i inventara za obavljanje osnovne djelatnosti po primatelju.

Iznos pojedinačne potpore izračunava se na način da se odobrava 80 % od traženih

troškova ili maksimalni iznos do 700,00 EUR za:

* poboljšanje uvjeta rada radionice (financiranje plaća, financiranje režijskih troškova i ostalih osnovnih troškova poslovanja tzv. hladni pogon, zakup poslovnog prostora, knjigovodstvene usluge, nabava sirovina, podmirenje obveza prema dobavljačima i ostalih troškova tekućeg poslovanja), uređenje poslovnog prostora (građevinski, instalacijski radovi, unutrašnje uređenje i opremanje-uredski namještaj),
* izlaganje na specijaliziranim sajmovima, izradu promidžbenog materijala,
* stručno osposobljavanje vlasnika i zaposlenih u obrtu,
* ishođenje uvjerenja o stjecanju statusa tradicijskog odnosno umjetničkog obrta Hrvatske obrtničke komore.

Potpore iz točke 4. ovog Natječaja osiguravaju se u Proračunu Krapinsko-zagorske županije, imaju karakter potpore male vrijednosti koje su bespovratne, namjenske i odobravaju se kao de minimis potpora sukladno pravilima Uredbe Komisije (EU) 2023/2831 оd 13. prosinca 2023. o primjeni članaka 107. i 108. Ugovora o funkcioniranju Europske unije na de minimis potpore (Službeni list Europske unije, L2023/2831; u daljnjem tekstu: Uredba 2023/2831).“

Iznos svih potpora male vrijednosti (uključujući i potporu iz ovog Pravilnika) tijekom prethodne tri godine ne smije prelaziti iznos od 300.000,00 EUR.

**5.POTREBNA DOKUMENTACIJA**

Prijava za dodjelu potpore mora sadržavati:

1. Ispunjeni obrazac zahtjeva za dodjelu potpore **(Prilog 1),**
2. Presliku obrtnice,
3. Original potvrde Porezne uprave o nepostojanju duga ne starija od 30 dana od dana podnošenja zahtjeva ili potvrda Porezne uprave da je odobrena obročna otplata duga,
4. Popunjena Izjava o korištenim potporama male vrijednosti (trebaju je ispuniti i podnositelji prijave koji nisu koristili državne potpore), **(Prilog 2)**
5. Popunjena Izjava o povezanim osobama (ispunjavaju podnositelji prijave koji imaju povezane osobe), **(Prilog 3),**
6. Popunjena Skupna izjava, **(Prilog 4).**

Krapinsko-zagorska županija će prije isplate sredstava provjeriti solventnost obrta.

Po potrebi, nadležni upravni odjel za provođenje natječaja može zatražiti dodatnu dokumentaciju i dodatna objašnjenja.

**6.NAČIN I ROKOVI PODNOŠENJA ZAHTJEVA**

Zahtjev za dodjelu potpore (Prilog 1) sa obrascima (Prilog 2, Prilog 3 i Prilog 4) sa dokumentacijom iz točke 5. ovog Natječaja dostavlja se u zatvorenoj omotnici preporučeno na adresu sa sljedećom naznakom:

**Krapinsko-zagorska županija,**

**UO za gospodarstvo, poljoprivredu, turizam, promet i komunalnu infrastrukturu**

**49000 Krapina**

**Magistratska 1**

Za Natječaj za dodjelu potpora tradicijskim i umjetničkim obrtima na području Krapinsko-zagorske županije u 2024.

**sa naznakom „NE OTVARAJ“**

ili osobno u pisarnicu Krapinsko-zagorske županije na istoj adresi.

*Vanjska omotnica mora sadržavati: ime i prezime i adresu podnositelja zahtjeva.*

*Natječaj sa obrascima (Prilog 1., Prilog 2., Prilog 3 i Prilog 4) objavljen je na web stranici Krapinsko-zagorske županije*

Krapinsko-zagorska županija će s osobnim podacima postupati sukladno UREDBI (EU) 2016/679 EUROPSKOG PARLAMENTA I VIJEĆA od 27. travnja 2016. godine o zaštiti pojedinaca u vezi s obradom osobnih podataka i o slobodnom kretanju takvih podataka te o stavljanju izvan snage Direktive 95/46/EZ ([Opća uredba o zaštiti podataka](https://eur-lex.europa.eu/legal-content/HR/TXT/HTML/?uri=CELEX:32016R0679&qid=1462363761441&from=HR)), Zakonom o provedbi Opće uredbe (Narodne novine", broj [42/18](https://narodne-novine.nn.hr/clanci/sluzbeni/2018_05_42_805.html)).

**Rok za podnošenje Zahtjeva** za potporu teče od dana objave ovog Natječaja i traje **do 30. svibnja 2024. godine**

**7.SREDSTVA**

Ukupno raspoloživa sredstva namijenjena dodijeli potpora tradicijskim i umjetničkim obrtima na području Krapinsko-zagorske županije za 2024. godinu iznose 35.0000 €.

**Ž U P A N**

**Željko Kolar**

Prilozi:

-Prilog 1) Zahtjev

-Prilog 2) Izjava o de minimis potporama

-Prilog 3) Izjava o povezanim osobama

-Prilog 4) Skupna izjava